৩০ কোটিতে ভারতীয় সিনেমাতে কামব্যাক প্রিয়াঙ্কার

ওয়েব ডেস্ক: এক সিনেমাতেই ৩০ কোটি! বরাবরই তিনি ছক ভাঙতে বিশ্বাসী। বলিউডের (Bollywood) দাপটের সঙ্গে কাজ করেও হলিউডে (Hollywood) নিজের ছাপ রেখেছেন। ভারতের সর্বোচ্চ পারিশ্রমিক (Highest Paid) প্রাপ্ত অভিনেত্রীর নাম এখন প্রিয়াঙ্কা চোপড়া (Priyanka Chopra)। দীর্ঘদিনের বিরতি কাটিয়ে ফের ভারতীয় সিনেমায় ফিরছেন প্রিয়াঙ্কা। দীপিকা পাড়ুকোন, আলিয়া ভাট, করিনা কাপুর, নয়নতারাকে পিছনে ফেলে সবার আগে এখন প্রিয়ঙ্কার নাম। অনেকেই বলতে শুরু করেছেন হোয়্যাট অ্যা কামব্যাক! এসএস রাজামৌলির মহেশবাবু অভিনীত সিনেমা দিয়েই ৬ বছর পর ভারতীয় সিনেমায় ফিরছেন প্রিয়ঙ্কা। জঙ্গল অ্যাডভেঞ্চারের উপর এই সিনেমা তৈরি হচ্ছে। একইসঙ্গে ২০ বছর পরে দক্ষিণের সিনেমায় ফিরছেন দেশি গার্ল!

বলিউডে পুরুষ অভিনেতাদের তুলনায় নায়িকাদের আয় কম। এই বৈষম্যের বিরুদ্ধে অনেকেই সোচ্চার হয়েছেন। প্রিয়াঙ্কার এই ৩০ কোটি হাঁকানোর ঘটনা প্রমাণ করে তারা কোনও অংশে কম যান না। তবে শাহরুখ, আমির, সলমানের মতো অভিনেতারা ১০০ কোটি টাকা করছেন এখন সিনেমা প্রতি।

আরও পড়ুন: ‘তোমাকে চাই…’ সুমনের বায়োপিক আনছেন সৃজিত

তবে প্রিয়ঙ্কা এর আগে অ্যামাজন প্রাইম ভিডিও শো সিটাডেলের জন্য ৪১ কোটি টাকা দাবি করেন। এর আগে দীপিকা পাড়ুকোন সবচেয়ে বেশি পারিশ্রমিক প্রাপ্ত অভিনেত্রী ছিলেন। কাল্কি ২৮৯৮ এডির জন্য ২০ কোটি টাকা পারিশ্রমিক পেয়েছিলেন তিনি। আলিয়া ভাট সিনেমা প্রতি ১৫ কোটি টাকা দাবি করেন। করিনা কাপুর, ক্যাটরিনা কাইফ, কিয়ারা আদবানি, নয়নতারা, সামান্তা রুথ প্রভুরা প্রতি সিনেমায় ১০ কোটি টাকা করে পারিশ্রমিক নেন।